title: Larrede
text: Larrede (Lárrede en castellano) ye un lugar aragonés d'a provincia de Uesca situato en o municipio de Samianigo en a comarca de l'Alto Galligo. Pende de l'arcipestrau de Samianigo, en a diocesi de Chaca.
  
  A suya población ye de 21 habitants (2016).
  
  Cheografía 
  O lugar de Larrede se troba situato a 822 metros d'altaria sobre o livel d'a mar, a una distancia de 60 km d'a ciudat de Uesca, a capital d'a suya provincia.
  
  Demografía
  
  Molimentos 
  Destaca en Larrede a suya ilesia de Ilesia de Sant Per de Larrede, construita entre os anyos 1050 y 1060 y adedicada a Sant Per, que ye la ilesia parroquial d'o lugar. Representa l'eixemplo más claro d'as ilesias romanicas de Sarrablo, a sobén clamatas d'estilo larredense, estando antimás una d'as ilesias más importants d'o romanico aragonés. Ye Molimento Nacional dende 1931 (fegura legal sustituita actualment por a consideración como Bien d'Intrés Cultural. Tien planta de cruz latina, a unica de totas as ilesias sarrablesas con ista caracteristica, y cinco finestretas ta lo sud (quasi totas en tienen tres). Ye construyida en piedra picada chicota y poseye nomás que una sola nau dividida en cinco trampos, con una torre adosada en planta quadrada, y se troba cubierta con una vuelta de canyón dende la reconstrucción que en 1933 se i fació, dirichida por l'arquitecto Francisco Íñiguez Almech.
  
  Intresant en l'arquitectura popular de Larrede ye casa Isábal.
  
  Sobre o camín que baixa ta Sant Chuan de Busa bi ye A Torraza, una torre esfensiva situata en frent d'a torre d'Escuer, a l'atro canto d'a val. Dende istas dos torres s'alufra tot Sarrablo y s'emplegaban en a Edat Meya ta acucutar quan veniban enemigos.
  
  Referencias
  
  Vinclos externos 
  
  Lugars de Samianigo
  Lugars d'a provincia de Uesca
  Localidaz d'a diocesi de Chaca en l'Alto Galligo